છેલ્લા બે માસથી વિજલપોર ભાજપ શહેર પ્રમુખ મુકેશ કાનગુડે, પાલિકા પ્રમુખ જગદીશ મોદી, કારોબારી અધ્યક્ષ પ્રકાશ પાટિલ તેમજ પાલિકાની કામગીરી બાબતે પાલિકાના ઉપપ્રમુખ સહિત ૧૬ પાલિકા સભ્યોને ભારે અસંતોષ હતો અને તેની મોવડી મંડળને અવરનવર જાણ પણ કરીહતી, પરંતુ તેમની વાતને ધ્યાને ન લેતા ગત પાલિકાની સામાન્ય સભામાં ખુલ્લો બળવો કરીને આ ૧૬ સભ્યો સામાન્ય સભાનો વિરોધ કરી અળગા રહ્યા હતા તેથી આ અસંતુષ્ટ સભ્યો પર અકળાઇ ઉઠેલા વિજલપોર ભાજપના અગ્રણીઓએ સામાન્ય સભા બાદ તુરંત પાલિકાના તંત્ર દ્વારા અસંતુષ્ટ સભ્ય લક્ષ્મીબેન ટુંડિયાની તેના ચાલુ ધંધાની લારીઓ ઉઠાવી લેવડાવી હતી અને તે વખતે બે અસંતુષ્ટ ચેરમેનને પાલિકા સેનેટરી અધિકારી સાથે ચડભડ થતા આ બન્ને ચેરમેનો પર પોલીસ ફરિયાદ દાખલ કરવામાં આવી હતી.